Çatrayîrê Qermotî yê Qamişloyî de droneyanê çekdaran ê dewleta tirke ya îşxalkere wesayîtêk kerd hedef. Wesayît de Hisê Mecdîn (45) birîndar bi. Dewleta tirke Qamişlo de dewa Siwêdîyê Dêrikî de îstasyonê petrolî, dewê Xanaser û Girê Reşî dayî bombayan ver.
Dewleta îşxalkere pê obusan dewê Mişêrfa û Îsa Cehbelî yê Eyn Îsayî dayî bombayan ver.
Dewleta îşxalkere bi teyarayanê şerî hêrişê Kampa Holî kerd ke tede cergê DAÎŞî û keyeyê înan manenê. Keyeyêkê cergan bombarduman kerd firsend û kampe ra rema. Hêzê Asayîşê Zereyî seba ke nînan bivînê têgêrenê.
Dewa Rûtanî ya Tirbesipîyê de herêmê petrolî û dewa Mizgeftî de zî îstasyonê ceyranî dîyayî bombayan ver.
Dewa Esedîyê ya Zirganî, taxa Meylesonî ya Qamişloyî û Şîrketa Newroze ya dewa Hîzama ya Qamişloyî dîyayî bombayan ver.
Qereqolê sînorî ra guleyî erzîyayî dewa Til Tişrînî yê Dirbêsîyê.
Dewleta tirke ya îşxalkere hêrişê dewanê Dêrcemal û Zîyaretî yê Şehba zî kerd.
